സുരേന്ദ്രന് മത്സരിച്ചയിടങ്ങളില് കുഴല്പ്പണം എത്തിച്ചു തുറന്നടിച്ച് നേതാക്കള് കോഴിക്കോട് ബിജെപി സംസ്ഥാന പ്രസിഡണ്ട് കെ സുരേന്ദ്രന് മത്സരിച്ച മണ്ഡലങ്ങളില് ധര്മരാജന് കുഴല്പ്പണമെത്തിച്ചെന്ന് നേതാക്കള്. മഞ്ചേശ്വരത്തും കോന്നിയിലും പ്രചാരണ വേളയില് ധര്മരാജനെത്തിയത് അന്വേഷിക്കണമെന്ന് ജില്ലാ, മണ്ഡലം ഭാരവാഹികള് ആവശ്യപ്പെട്ടു. തെരഞ്ഞെടുപ്പ് പരാജയം അന്വേഷിക്കാനെത്തിയ സംസ്ഥാന ഭാരവാഹികള്ക്ക് മുമ്ബാകെയാണ് സംസ്ഥാന പ്രസിഡന്റിന് കുഴല്പ്പണ ബന്ധമുള്ളതായി നേതാക്കള് തുറന്നടിച്ചത്. സംസ്ഥാന വൈസ് പ്രസിഡന്റ് എ എന് രാധാകൃഷ്ണന്, വക്താവ് അഡ്വ. എന് കെ നാരായണന് നമ്ബൂതിരി എന്നിവരാണ് മൂന്നുദിവസമായി തെളിവെടുത്തത്. ധര്മരാജനുമായി ബന്ധപ്പെട്ടായിരുന്നു സുരേന്ദ്രനെതിരായ ആക്ഷേപം. ബിജെപിയുമായി ബന്ധമില്ലാത്തയാളെ തെരഞ്ഞെടുപ്പ് ഫണ്ടിടപാട് ഏല്പ്പിച്ചത് സംസ്ഥാന കമ്മിറ്റി അറിഞ്ഞാണോ എന്നായിരുന്നു ചോദ്യം. കൊടകര സംഭവശേഷം സുരേന്ദ്രന് ധര്മരാജനെ തള്ളിപ്പറഞ്ഞില്ല. സുരേന്ദ്രന് പക്ഷം സംസ്ഥാന ജനറല് സെക്രട്ടറി എം ടി രമേശിനെതിരെയും വിമര്ശനമുയര്ത്തി. രമേശ് കോഴിക്കോട്ടെ തോല്വിക്ക് മുഖ്യ ഉത്തരവാദിയാണ്. ജില്ലാ പ്രസിഡന്റ് വി കെ സജീവന് കുന്നമംഗലത്ത് മത്സരിച്ചതും പേരാമ്ബ്രയിലെ സ്ഥാനാര്ഥി നിര്ണയവും പാളിച്ചയായെന്നും ഈ വിഭാഗം പറഞ്ഞു. ഇല്ല വിശ്വസിക്കാനാകില്ല തൃശൂര് കുഴല്പ്പണ ഇടപാടിനെക്കുറിച്ച് ബിജെപി സംസ്ഥാന പ്രസിഡന്റ് കെ സുരേന്ദ്രന് എല്ലാം അറിയാമെന്നതിനാലാണ് കവര്ച്ച നടന്ന ദിവസം പുലര്ച്ചെ വിളിച്ചതെന്ന് ധര്മരാജന്റെ മൊഴി. ഏപ്രില് മൂന്നിന് പുലര്ച്ചെ പണം കവര്ന്നതായി പറഞ്ഞ് ഷംജീര് കരഞ്ഞുകൊണ്ട് വിളിച്ചു. ഉടന് സുരേന്ദ്രനെ ബന്ധപ്പെട്ടു. ആദ്യം ഫോണെടുത്തില്ല. പിന്നീട് തിരിച്ചു വിളിച്ചുവെന്നും കൊടകര കവര്ച്ചക്കേസിന്റെ കുറ്റപത്രത്തില് പറയുന്നു. ആദ്യം ബിജെപി സംസ്ഥാന സെക്രട്ടറി നാഗേഷിനെയും വിളിച്ചു. സ്വിച്ച് ഓഫ് ആയിരുന്നു. പിന്നീട് സുരേന്ദ്രന്റെ മകന് ഹരികൃഷ്ണനെയും വിളിച്ചു. സുരേന്ദ്രന്റെ ഡ്രൈവര് ലബീഷ്, സുജയ്സേനന്, ആലപ്പുഴ ജില്ലാ ട്രഷറര് കെ ജി കര്ത്ത എന്നിവരെയെല്ലാം വിളിച്ചു. ആരും ആദ്യം ഫോണെടുത്തില്ല. പിന്നീട് എല്ലാവരും തിരിച്ചുവിളിച്ചു. സംഭവം വിശ്വാസം വരുന്നില്ലെന്നായിരുന്നു സുരേന്ദ്രന്റെ മറുപടി. പിന്നീട് സുജയ്സേനനും കാശിനാഥനുമെത്തി ബിജെപി ജില്ലാ കമ്മിറ്റി ഓഫീസിലേക്ക് തങ്ങളെ കൂട്ടിക്കൊണ്ടുപോവുകയായിരുന്നുവെന്നാണ് മൊഴി. പണം ധര്മരാജന്റേതല്ല, ബിജെപി കുരുക്കില് തൃശൂര് കൊടകര കുഴപ്പണ കേസില് ബിജെപിയെ കുരുക്കിലാക്കി ധര്മരാജന്റെ മൊഴി. കവര്ച്ച ചെയ്യപ്പെട്ട 3.5 കോടി തന്റേതല്ലെന്ന് ധര്മരാജന് പറഞ്ഞതായി കുറ്റപത്രത്തില് വ്യക്തമാക്കുന്നു. ബിജെപി നേതാക്കളുടെ നിര്ദേശപ്രകാരം കൊണ്ടു വന്ന പണമാണിത്. തന്റേതാണെന്ന് കോടതിയില് ഹര്ജി നല്കിയത് പരപ്രേരണമൂലമാണ്. 3.5 കോടി രൂപയ്ക്ക് രേഖകളില്ല. അതിനാലാണ് കോടതിയില് രേഖകള് ഹാജരാക്കാതിരിക്കുന്നത്. നേരത്തേ പണം തന്റെയും സുനില് നായിക്കിന്റെയുമാണെന്നായിരുന്നു ധര്മരാജന്റെ മൊഴി. ദില്ലിയില് ബിസിനസ് ഇടപാടിനുള്ള തുകയാണിതെന്നായിരുന്നു വാദം. പൊലീസ് കണ്ടെടുത്ത പണം തിരികെ ആവശ്യപ്പെട്ട് ഇരിങ്ങാലക്കുട മജിസ്ട്രേറ്റ് കോടതിയില് ഹര്ജിയും നല്കിയിരുന്നു. നേതാക്കള് ഭീഷണിപ്പെടുത്തി തൃശൂര് കുഴല്പ്പണക്കവര്ച്ച നാലുനാള് മൂടിവച്ചത് ബിജെപി നേതാക്കളുടെ ഭീഷണിയിലാണെന്നും ധര്മരാജന് മൊഴിനല്കിയിട്ടുണ്ട്. ഏപ്രില് മൂന്നിന് പുലര്ച്ചെ കവര്ച്ച നടന്നിട്ടും ഏഴിനാണ് പരാതി നല്കിയത്. 25 ലക്ഷം നഷ്ടപ്പെട്ടെന്നായിരുന്നു പരാതി. കവര്ച്ചക്കുശേഷം കാശിനാഥനും സുജയസേനനും ധര്മരാജനെയും കൂട്ടാളികളെയും ബിജെപി തൃശൂര് ജില്ലാകമ്മിറ്റി ഓഫീസില് എത്തിച്ചപ്പോള് ജില്ലാ ജനറല് സെക്രട്ടറി ഹരിയും ഉണ്ടായിരുന്നു. കാര്യമറിഞ്ഞപ്പോള് ഇവരെ പൂശിയാല് മതിയെന്നായിരുന്നു ഹരിയുടെ കൊലവിളി. പരാതി കൊടുത്താല് കുടുങ്ങും. ഇ ശ്രീധരനും ജേക്കബും പാര്ടിവിടുമെന്നും ഹരി പറഞ്ഞു. പരാതി നല്കുന്നത് സംസ്ഥാന പ്രസിഡന്റിനോട് ചോദിക്കണം. തെരഞ്ഞെടുപ്പു കഴിയട്ടെയെന്നും കാശിനാഥന് പറഞ്ഞു. പിന്നീട് സുജയസേനന് ഉണ്ണിരാജയുടെ മുന് പൊലീസ് ഉദ്യോഗസ്ഥാനാണെന്നാണ് സൂചന അടുത്തേക്ക് കൊണ്ടുപോയി പരാതി നല്കുന്നത് അന്വേഷിച്ചു. കേസ് രജിസ്റ്റര് ചെയ്തശേഷം സുജയസേനന് പ്രതി ദീപക്കിനെ വെള്ളിക്കുളങ്ങര മേഖലാ ഭാരവാഹി വീട്ടില്പോയി ബിജെപി ജില്ലാകമ്മിറ്റി ഓഫീസിലേക്ക് വിളിച്ചുവരുത്തി. ജില്ലാ പ്രസിഡന്റ് അനീഷ്കുമാറും ഓഫീസിലുണ്ടായിരുന്നു. മഞ്ചേശ്വരം തെരഞ്ഞെടുപ്പ് കോഴ: സുനില് നായിക്കിനെ നാളെ ചോദ്യംചെയ്യും സ്വന്തം ലേഖകന് കാസര്കോട് മഞ്ചേശ്വരത്ത് ബിജെപി സംസ്ഥാന പ്രസിഡന്റ് കെ സുരേന്ദ്രനായി സ്ഥാനാര്ഥിത്വം പിന്വലിക്കാന് കെ സുന്ദരയ്ക്ക് കോഴ നല്കിയ കേസില് യുവമോര്ച്ച മുന് സംസ്ഥാന ട്രഷറര് സുനില് നായിക്കിനെ ചൊവ്വാഴ്ച ജില്ലാ ക്രൈംബ്രാഞ്ച് ചോദ്യംചെയ്യും. കാസര്കോട് ക്രൈംബ്രാഞ്ച് ജില്ലാ ആസ്ഥാനത്ത് ചോദ്യം ചെയ്യലിന് ഹാജരാകാനാണ് നോട്ടീസ് നല്കിയത്. കൊടകര കുഴല്പ്പണ കേസില് പൊലീസ് ചോദ്യംചെയ്തയാളാണ് സുനില് നായിക്. സുന്ദരയുടെ വാണിനഗറിലെ വീട്ടിലെത്തി പണം കൈമാറിയത് സുനില് നായിക്കിന്റെ നേതൃത്വത്തിലുള്ള സംഘമാണ്. പത്രിക പിന്വലിക്കാന് നിര്ബന്ധിച്ച് ഒപ്പുവയ്പ്പിച്ചതും ഇയാളുടെ നേതൃത്വത്തിലാണ്. സുന്ദരയെ വീട്ടില്നിന്ന് കാറില് തട്ടിക്കൊണ്ടുപോയി മഞ്ചേശ്വരം ജോഡ്ക്കലിലെ ബിജെപി ഓഫീസില് തടങ്കലില്വച്ച് ഭീഷണിപ്പെടുത്തിയാണ് സ്ഥാനാര്ഥിത്വം പിന്വലിപ്പിച്ചത്. 15 ലക്ഷം രൂപയും വീടും കര്ണാടകത്തില് വൈന്ഷോപ്പും വാഗ്ദാനം നല്കി. രണ്ടരലക്ഷം രൂപയും സ്മാര്ട്ട് ഫോണും വീട്ടിലെത്തി കൈമാറി. കാസര്കോട് താളിപ്പടുപ്പില് കെ സുരേന്ദ്രന് താമസിച്ച ഹോട്ടല് മുറിയില് എത്തിച്ചാണ് പിന്വലിക്കല് അപേക്ഷയില് ഒപ്പുവയ്പ്പിച്ചത്.